Държавен вестник, бр. 61, 2019 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  61
2 точки: Висока професионална компетентност, задълбочено познава естеството на извършваната работа. Следи новостите в своята област. 
Успешно планира и организира собствената работа и работата на екипа. Постига очакваните резултати. Притежава  умения за планиране, коор-
диниране и контролиране работата на екипа. Организира дейностите по изпълнение на програмите и политиките. Анализира резултатите и прави 
предложения за подобряване на дейността. Активно участва в изготвянето на административни документи. Притежава добри умения относно 
администрирането на дейностите по воденето и съхраняването на документите. Участва в разработването на план за изпълнение на стратегията 
за развитие. Прилага държавните образователни стандарти и контролира спазването им от педагогическите специалисти. Анализира, оценява, 
дава обратна връзка и насока за подобрение, използва индивидуален подход. Бързо се ориентира в конкретна ситуация и максимално допринася 
за успешно решение. Предлага ефективни решения за подобряване на резултатите от дейността. Умее да мотивира педагогическите специалисти 
за работа в екип и постига подкрепа в педагогическата общност. Оказва методическа и организационна подкрепа и наставничество.
Управление на ресурси – човешки, финансови, материални и информационни
1 точка: Не познава добре утвърдените вътрешни правила и процедури за финансово управление и контрол. Необходимо е повишаване на 
компетентността и формиране на нагласа за участие в поддържането и обогатяването на материалната база. Не проявява самоинициатива, не 
предлага решения. Необходима е методическа и организационна подкрепа, допълнителна квалификация и наставничество.
1,5 точки: Познава утвърдените институционални правила и процедури за финансово управление и контрол. Търси възможности за допълни-
телни източници на финансови средства за подпомагане на учебната, производствената, творческата и спортната дейност. Участва в поддържа-
нето и обогатяването на материалната база след възлагане на конкретна задача. Проявява готовност да се включва в изпълнението на задачи за 
разрешаването на проблеми от финансов и материален характер. Необходима е поддържаща квалификация.
2 точки: Анализира възможностите за прилагането на утвърдените институционални политики и на процедурите за добро финансово управление 
и ефективен контрол, прави предложения за подобряването им. Притежава знания и умения за организиране на законосъобразно, целесъобразно 
и икономично разходване на средствата при учебно-творческа дейност. Работи в екип и съдейства за осигуряването на допълнителни източници 
на финансиране. Участва в поддържането и обогатяването на материалната база. Проявява инициативност в работата, заявява готовност и се 
включва в изпълнението на нови задачи и разрешаването на проблеми. Материалната база се поддържа системно, като се осигуряват възмож-
ности за модернизиране на елементи от нея. Насърчава прилагането на функционални и качествени машини, уреди и техническо оборудване на 
кабинети, ателиета, зали и други учебно-творчески помещения. Подпомага новоназначени педагогически специалисти, като оказва методическа 
и организационна подкрепа.
Административни умения и правни знания
1 точка: Отговаря на голяма част от изискванията в професионалния профил за длъжността. Допуска неточности при подаване на справки и 
данни. Не се спазват определените срокове. При проверки на контролни органи са дадени задължителни предписания, които често не се изпълняват 
в срок. Подценява необходимостта от повишаване на квалификацията си и не я обвързва с възможностите за развитие. Няма задължителните за 
атестационния период брой квалификационни кредити и брой академични часове годишно участие във вътрешноинституционалната квалификация 
за периода на атестиране. Необходима е допълнителна квалификация и наставничество. Необходима е методическа или организационна подкрепа.
1,5 точки: Отговаря на изискванията в професионалния профил за длъжността. Подава  исканите справки и данни точно и в срок. Оценява 
необходимостта от повишаване на квалификацията си и търси възможности за поддържане на високо ниво на компетентност. Има квалифика-
ционни кредити, но не е достигнал задължителните за атестационния период брой, има участие във вътрешноинституционалната квалификация, 
но не е достигнал задължителния брой часове годишно. Приема дадените препоръки и работи за подобряване на управленските си умения. Ра-
ционално използва ресурсите на институцията, търси и предлага допълнителни. Необходима е поддържаща квалификация.
2 точки: Изпълнението на длъжността съответства напълно на изискванията в професионален профил и на задълженията и отговорностите 
по длъжностна характеристика. Показва високо качество на работа, прецизност и точност при изпълнение на поставените задачи, ефективно 
постигане на целите в определения срок. Постоянно разширява своите знания чрез самоподготовка и чрез включване в организирани обучения. 
Има задължителните за атестационния период брой квалификационни кредити и задължителния брой академични часове годишно от участие